קנדידה היא משפחה של פטריות שנמצאת בגוף ובריריות של כולנו, אשר בתנאים מסויימים יכולה לגרום לזיהומים, בעיקר מקומיים. דוגמאות שכיחות הן זיהום בנרתיק בנשים ופטרת בציפורניים, כמו אצלך מתארת.
אצל אנשים עם מערכת חיסונית חלשה, בגלל חסרים חיסוניים מולדים או נרכשים, או באנשים המטופלים בכמותרפיה, הקנדידה יכולה לגרום לזיהום בחלקים אחרים של הגוף, כולל זיהום רב-מערכתי שיכול להיות מסכן חיים אם אינו מטופל בהתאם. מצב כזה לא קורה כמעט לעולם באנשים ללא חסר חיסוני, ולכן אין לך סיבה לדאגה.
הבעיה הכללית יותר שאת מתארת שייכת יותר בתחום הרפואה האלטרנטיבית. יש תיאוריה לגבי קנדידה כלל-מערכתית שגורמת תסמינים של עייפות, נשירת שיער, חולשה וכו', אך אני ממליצה לך להתייעץ בנושא עם העוסקים ברפואה האלטרנטיבית, מכיוון שהרפואה המערבית לא ממש מכירה בנושא כבעיה מוכחת.
מידע נוסף נמצא בתשובה זו:
http://www.infomed.co.il/questions/q_122808_5.asp